જયદેવ ધારી થાણામાં હાજર થયો અને ચોરીઓ નો પ્રશ્ર્ન હલ થઈ જતા આ જુનો અને અસંભવ કોયડો ઉકેલવા પ્રયત્ન ચાલુ કર્યો સૌ પ્રથમ તેણે થાણાના અનુભવી જવાનો તથા બાતમીદારો પાસેથી અને રેકર્ડ ઉપરથી હમાલ હસનની ક્રાઈમ કુંડળી મેળવી અને તેની હીલચાલ અવર જવર અને સંભવિત રહેઠાણો અંગે બાતમી મેળવવા પ્રયત્નો શરૂ કર્યા આથી જાણવા મળ્યું કે પોલીસના મહા અભિયાનની ઘોંસને કારણે હમાલ હસને ગુન્હા કરવાનુંતો સદંતર બંધ કરી દીધું છે અને તે ઘાંટવડ અને ગીર ગઢડાના ગાઢ જંગલોમાં રખડતો ભટકતો રહે છે.